**Ministru kabineta noteikumu projekta “Grozījumi Ministru kabineta 2015.gada 24.novembra noteikumos Nr. 664 “Darbības programmas "Izaugsme un nodarbinātība" 2.1.1.specifiskā atbalsta mērķa “Uzlabot elektroniskās sakaru infrastruktūras pieejamību lauku teritorijās” pirmās projektu iesniegumu atlases kārtas īstenošanas noteikumi”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta noteikumu projekts[[1]](#footnote-1) (turpmāk – noteikumu projekts) sagatavots ar mērķi precizēt 2.1.1. specifiskā atbalsta mērķa “Uzlabot elektroniskās sakaru infrastruktūras pieejamību lauku teritorijās” (turpmāk – SAM 2.1.1.) īstenošanas termiņu, lai mazinātu iespējamo risku iestāšanos uz SAM 2.1.1. plānoto darbību un apstiprinātā finansējuma izpildi, kā arī nosaka pienākumu atbalsta saņēmējam atmaksāt atbalsta sniedzējam projekta ietvaros saņemto atbalstu kopā ar procentiem, ja atbalsta saņēmējs ir pārkāpis Valsts atbalsta programmas Nr.SA.33324[[2]](#footnote-2) noteiktās prasības.  Noteikumu projekts stājas spēkā Oficiālo publikāciju un tiesiskās informācijas likuma noteiktajā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 13.punkts.  Grozījumi noteikumu projektā izstrādāti pēc SAM 2.1.1. projekta “Elektroniskās sakaru infrastruktūras pieejamības uzlabošana lauku teritorijās” (turpmāk – SAM 2.1.1. projekts) īstenotāja Valsts akciju sabiedrības “Latvijas Valsts radio un televīzijas centrs” (turpmāk – LVRTC) un Finanšu ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2015. gada 24. novembra noteikumos Nr. 664 “Darbības programmas “Izaugsme un nodarbinātība” 2.1.1. specifiskā atbalsta mērķa “Uzlabot elektroniskās sakaru infrastruktūras pieejamību lauku teritorijās” pirmās projektu iesniegumu atlases kārtas īstenošanas noteikumi” (turpmāk – Ministru kabineta noteikumi Nr. 664) SAM 2.1.1. īstenošanas maksimālais termiņš ir noteikts līdz 2020.gada 31.decembrim. Ministru kabineta noteikumos Nr.664 maksimālais īstenošanas termiņš tika noteikts pamatojoties uz Valsts atbalsta programmas Nr.SA.333242 15.punktu, kurā noteikts “….Ja shēmu apstiprinās Eiropas Komisija, tās darbība sāksies 2012.gada 1.janvārī un turpināsies līdz 2020.gada 31.decembrim.  Atbilstoši Ministru kabineta noteikumiem Nr.664, SAM 2.1.1. ietvaros LVRTC īsteno SAM 2.1.1. projektu, kura īstenošanas termiņš noteikts līdz 2020.gada 31.decembrim.  LVRTC 2019.gada 10.jūlijā informēja Satiksmes ministriju un Centrālo finanšu un līgumu aģentūru kā Eiropas Savienības struktūrfondu un Kohēzijas fonda 2014.-2020.gada plānošanas perioda sadarbības iestādi (turpmāk – sadarbības iestāde), kura nodrošina projektu īstenošanas uzraudzību un kontroli, kā arī projektu mērķu un iznākuma rādītāju sasniegšanas uzraudzību, par identificētajiem riskiem SAM 2.1.1. projekta plānoto darbību izpildē, kas var kavēt SAM 2.1.1. projekta pabeigšanu līdz 2020.gada 31.decembrim un 2019.gada 12.novembrī ir iesniegusi sadarbības iestādē SAM 2.1.1. projekta grozījuma ierosinājumu, kas paredz pagarināt SAM 2.1.1. projekta īstenošanas termiņu līdz 2021.gada 31.decembrim.  Atbilstoši LVRTC grozījumu ierosinājumā sniegtajai informācijai, apstākļi kas radījuši risku sekmīgai SAM 2.1.1. projekta pabeigšanai līdz 2020.gada 31.decembrim ir trešo pušu ietekme uz SAM 2.1.1. projektā noslēgto būvdarbu līgumu izpildi, kā rezultātā radās nepieciešamība pagarināt noslēgto projektēšanas un būvniecības līgumu izpildes termiņus un sākotnēji izsludināto iepirkumu pārtraukšana un iepirkumu atkārtota izsludināšana, kas saistīta ar vispārpieņemtās prakses izmaiņām attiecībā uz kvalifikācijas prasību noteikšanu iepirkuma dokumentācijā.  Izvērtējot LVRTC sniegto argumentāciju, sadarbības iestāde 2019.gada 5.decembrī ir informējusi[[3]](#footnote-3) Satiksmes ministriju, ka atbalsta SAM 2.1.1. projekta termiņa pagarinājumu ar attiecīgiem grozījumiem Ministru kabineta noteikumos Nr. 664.  Vienlaikus viennozīmīgai Valsts atbalsta programmā Nr.SA.333242 noteiktā darbības beigu termiņa interpretācijai tika lūgts Eiropas Komisijas viedoklis.  Pamatojoties uz Eiropas Komisijas Konkurences ģenerāldirektorāta 2019.gada 14.oktobrī sniegto skaidrojumu[[4]](#footnote-4), atbilstoši vispārējiem valsts atbalsta tiesību aktu principiem, atbalsta piešķiršanas datums ir termiņš, kurā atbalsta saņēmējam tiek piešķirtas likumīgas tiesības saņemt valsts atbalstu, savukārt atbalstāmais pasākums var ilgt vairākus gadus pēc atbalsta piešķiršanas. Tādējādi Valsts atbalsta programmā Nr.SA.333242 noteiktais darbības termiņš 2020.gada 31.decembris ir datums, līdz kuram ir tiesības apstiprināt un piešķirt valsts atbalstu un tas nav uzskatāms par termiņu, līdz kuram projektā īstenojamas atbalstāmās darbības un tiek veikti maksājumi.  Ņemot vērā, ka Ministru kabineta noteikumos Nr.664 noteikts īstenošanas termiņš līdz 2020.gada 31.decembrim un pamatojoties uz Eiropas Komisijas Konkurences ģenerāldirektorāta 2019.gada 14.oktobrī sniegto skaidrojumu4 un sadarbības iestādes 2019.gada 5.decembrī sniegto atzinumu3, lai mazinātu iespējamo risku iestāšanos uz SAM 2.1.1. projekta plānoto darbību un apstiprinātā finansējuma izpildi, ir nepieciešams pagarināt SAM 2.1.1. projekta īstenošanas termiņu.  Ievērojot minēto, noteikumu projekts paredz noteikt, ka SAM 2.1.1. ietvaros projektu īsteno saskaņā ar vienošanos par projekta īstenošanu, bet ne ilgāk kā līdz 2023.gada 31.decembrim.  SAM 2.1.1. maksimālais īstenošanas termiņš tiek noteikts, ņemot vērā Eiropas Parlamenta un Padomes 2013. gada 17.decembra Regulas Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006, 65.panta 2.punkta nosacījumus, kas noteic, ka plānotā projekta izdevumus var attiecināt no Eiropas Savienības fondu līdzekļiem, ja tie radušies finansējuma saņēmējam un samaksāti līdz 2023.gada 31.decembrim.  Ministru kabinetam, pieņemot lēmumu par noteikumu projekta SAM 2.1.1. īstenošanas termiņa pagarināšanu, sadarbības iestāde veiks attiecīgus grozījumus vienošanās par SAM 2.1.1. projekta īstenošanu. Attiecīgi tiek ievērots Ministru kabineta 2014.gada 16.decembra noteikumu Nr.784[[5]](#footnote-5) 51.4 7.apakšpunktā noteiktais.  Noteikumu projektam ir pozitīva ietekme uz īstenošanā esošo SAM 2.1.1. projektu, tas ir izstrādāts ņemot vērā SAM 2.1.1. projekta īstenotāja LVRTC iniciatīvu pagarināt projekta īstenošanas termiņu, lai nodrošinātu SAM 2.1.1. noteikto rādītāju izpildi, īstenojot apstiprinātās darbības SAM 2.1.1. projektā.  Papildus ar noteikumu projektu nepieciešams papildināt Ministru kabineta noteikumu Nr.664 V nodaļu, ievērojot to, ka valsts atbalsts Ministru kabineta noteikumu Nr.664 ietvaros tiek sniegts atbilstoši Valsts atbalsta programmas Nr.SA.333242 prasībām un, ņemot vērā aktuālāko Eiropas Savienības tiesas judikatūru (sk. Eiropas Savienības Tiesas 2019.gada 5.marta spriedumu lietā Nr.C-349/17 (ECLI:EU:C:2019:172)), noteikumu projekts papildināts ar punktu, kas paredz atbalsta atgūšanu kopā ar procentiem, ja ir pārkāptas Valsts atbalsta programmas Nr.SA.333242 prasības, nosakot, ka atbalsta saņēmējam ir pienākums atmaksāt atbalsta sniedzējam visu projekta ietvaros saņemto nelikumīgo komercdarbības atbalstu kopā ar procentiem, ko publicē Eiropas Komisija saskaņā ar Komisijas 2004.gada 21.aprīļa regulas (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk – Komisijas regula 794/2004), 10.pantu, tiem pieskaitot 100 bāzes punktus, no dienas, kad valsts atbalsts tika izmaksāts finansējuma saņēmējam līdz tā atgūšanas dienai, ievērojot Komisijas regulas 794/2004, 11.pantā noteikto procentu likmes piemērošanas metodi. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija. |
| 4. | Cita informācija | Noteikumu projektam ir ietekme uz SAM 2.1.1. ietvaros LVRTC īstenojamo SAM 2.1.1. projektu, par kura īstenošanu LVRTC noslēgts līgums ar sadarbības iestādi. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Informācijas sistēmu un elektronisko pakalpojumu lietotāji – komersanti, iestādes un mājsaimniecības. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |  |  |
| --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | |
| 1. | Saistības pret Eiropas Savienību | Eiropas Komisijas 2011.gada 9.novembra lēmums Nr. C (2011) 7699 “Par Valsts atbalstu Nr.SA.33324 (2011/N) – Nākamās paaudzes tīkli lauku teritorijās”;Komisijas Regula (EK) Nr. 794/2004 ( 2004. gada 21. aprīlis ), ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai. | | |
| 2. | Citas starptautiskās saistības | Projekts šo jomu neskar. | | |
| 3. | Cita informācija | Nav. | | |
| **1.tabula**  **Tiesību akta projekta atbilstība ES tiesību aktiem** | | | | |
| Attiecīgā ES tiesību akta datums, numurs un nosaukums | |  | | |
| A | | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Eiropas Komisijas 2011.gada 9.novembra lēmums Nr. C (2011) 7699 “Par Valsts atbalstu Nr.SA.33324 (2011/N) – Nākamās paaudzes tīkli lauku teritorijās”  Vispārēja atsauce | | Noteikumu projekta 2.punkts | Ieviestas pilnībā | Neparedz stingrākas prasības |
| Komisijas Regulas (EK) Nr. 794/2004 ( 2004. gada 21. aprīlis ), ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai  V nodaļas 10. un 11.pants | | Noteikumu projekta 2.punkts | Ieviestas pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | | Projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Projekts šo jomu neskar. | | |
| Cita informācija | | Nav | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | |
| Noteikumu projekts šo jomu neskar | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai ir dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Noteikumu projekts 2019. gada 16. decembrī tika publicēts Satiksmes ministrijas tīmekļa vietnē <http://www.sam.gov.lv/satmin/content/?cat=553> |
| 3. | Sabiedrības līdzdalības rezultāti | Iebildumi vai priekšlikumi netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Satiksmes ministrija kā Eiropas Savienības struktūrfondu un Kohēzijas fonda 2014.-2020.gada plānošanas perioda atbildīgā iestāde, sadarbības iestāde. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Iesniedzējs:

satiksmes ministrs T. Linkaits

Vīza: valsts sekretāra vietā -

valsts sekretāra vietniece L. Austrupe

1. “Grozījumi Ministru kabineta 2015. gada 24. novembra noteikumos Nr. 664 “Darbības programmas “Izaugsme un nodarbinātība” 2.1.1. specifiskā atbalsta mērķa “Uzlabot elektroniskās sakaru infrastruktūras pieejamību lauku teritorijās” pirmās projektu iesniegumu atlases kārtas īstenošanas noteikumi” [↑](#footnote-ref-1)
2. Valsts atbalsta programma Nr.SA.33324 “Nākamās paaudzes tīkli lauku teritorijās”, kas apstiprināta ar Eiropas Komisijas 2011.gada 9.novembra lēmumu Nr. C (2011) 7699 [↑](#footnote-ref-2)
3. Sadarbības iestādes 2019. gada 5. decembra vēstule Nr. 39-2-40/9368 “Par projekta Nr.2.1.1.0/16/I/001 “Elektroniskās sakaru infrastruktūras pieejamības uzlabošana lauku teritorijās” termiņa pagarinājumu” (reģistrēta Satiksmes ministrijas lietvedībā). [↑](#footnote-ref-3)
4. Finanšu ministrijas 2019. gada 16. oktobra vēstule Nr. 7-3/18/4861 “Par valsts atbalsta programmas Nr.SA.33324 “Nākamās paaudzes tīkli lauku teritorijās” termiņu” ar Eiropas Komisijas Konkurences ģenerāldirektorāta 2019.gada 14.oktobrī sniegto skaidrojumu (reģistrēta Satiksmes ministrijas lietvedībā). [↑](#footnote-ref-4)
5. Ministru kabineta 2014.gada 16.decembra noteikumu Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā” [↑](#footnote-ref-5)